
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2019. gada 10. decembra noteikumos Nr. 607 "Pasažieru un kravas pašpārvadājumu veikšanas kārtība"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Autopārvadājumu likuma 51. panta trešā daļa
1.2. Mērķis
Mērķa apraksts
Dot iespēju kravas pārvadājumos izmantotiem lauksaimniecības mašīntraktoriem piemērot pašpārvadājumu regulējumu un saņemt pašpārvadājuma sertifikātu, novēršot ierobežojumu, kas izriet no atšķirīgas transportlīdzekļu reģistrācijas sistēmas, un nodrošinot Ceļu satiksmes likuma 35.1 panta praktisku piemērošanu.
Spēkā stāšanās termiņš
01.07.2026.
Pamatojums
Likuma "Grozījumi Ceļu satiksmes likumā" (831/Lp14) 20. pants, kas noteic likuma pārejas noteikumu papildināšanu ar 74. punktu, noteic, ka likuma V1 nodaļa stājas spēkā 2026. gada 1. jūlijā.
1.3. Pašreizējā situācija, problēmas un risinājumi
Pašreizējā situācija
Ministru kabineta 2019. gada 10. decembra noteikumi Nr. 607 "Pasažieru un kravas pašpārvadājumu veikšanas kārtība" (turpmāk – noteikumi Nr. 607) nosaka kārtību, kādā veicami pasažieru vai kravas pašpārvadājumi, kārtību, kādā izsniedz un anulē pasažieru vai kravas pašpārvadājumu sertifikātu, kārtību, kādā atsaka pasažieru vai kravas pašpārvadājumu sertifikāta izsniegšanu, kā arī kārtību, kādā publisko informāciju par spēkā esošajiem sertifikātiem. 
Problēmas un risinājumi
Problēmas apraksts
2025. gada 22. novembra likums "Grozījumi Ceļu satiksmes likumā" (831/Lp14) paredz Ceļu satiksmes likumu papildināt ar 35.1 pantu, nosakot, ka kravas pārvadājumiem izmantots lauksaimniecības mašīntraktors Autopārvadājumu likuma izpratnē uzskatāms par autotransporta līdzekli un uz to attiecas Autopārvadājumu likumā noteiktās prasības autopārvadājumiem.
Tādējādi Autopārvadājumu likumā un uz tā pamata izdotajos normatīvajos aktos lietotais termins "autotransporta līdzeklis", ciktāl tas attiecas uz kravas pārvadājumiem ar lauksaimniecības mašīntraktoru, ir attiecināms arī uz lauksaimniecības mašīntraktoru.
Atbilstoši Autopārvadājumu likuma 51. panta pirmajai daļai kravas pašpārvadājumiem ar autotransporta līdzekli nepieciešams saņemt pašpārvadājumu sertifikātu. Noteikumi Nr. 607 nosaka pašpārvadājumu sertifikātu izsniegšanas kārtību, paredzot, ka pašpārvadājuma veicējs, lai saņemtu sertifikātu, VSIA "Autotransporta direkcija" (turpmāk – Autotransporta direkcija) iesniedz iesniegumu, kurā norāda Transportlīdzekļu un to vadītāju valsts reģistrā reģistrēta autotransporta līdzekļa datus, savukārt Autotransporta direkcija pārbauda šo informāciju minētajā reģistrā.
Lauksaimniecības mašīntraktori tiek reģistrēti nevis Transportlīdzekļu un to vadītāju valsts reģistrā, bet gan Valsts tehniskās uzraudzības aģentūras uzturētajā Traktortehnikas un tās vadītāju valsts informatīvajā sistēmā. Tādējādi spēkā esošais regulējums nedod iespēju pašpārvadājumu sertifikāta izsniegšanas procesā Autotransporta direkcijai izmantot Traktortehnikas un tās vadītāju valsts informatīvajā sistēmā esošos datus, tāpēc lauksaimniecības mašīntraktoriem nav iespējams piemērot pašpārvadājumu regulējumu pilnā apjomā.
Nepieciešams precizēt noteikumus Nr. 607, paredzot atsauci ne tikai uz Transportlīdzekļu un to vadītāju valsts reģistru, bet arī uz Traktortehnikas un tās vadītāju valsts informatīvo sistēmu, lai nodrošinātu Ceļu satiksmes likuma 35.1 panta praktisku piemērošanu un vienotu Autopārvadājumu likuma prasību attiecināšanu uz kravas pārvadājumos izmantotiem lauksaimniecības mašīntraktoriem.
Risinājuma apraksts
Noteikumu projekts paredz papildināt pašpārvadājumu sertifikāta izsniegšanas kārtību, nosakot, ka pašpārvadājuma veicējs iesniegumā papildus Transportlīdzekļu un to vadītāju valsts reģistram var norādīt arī Traktortehnikas un tās vadītāju valsts informatīvajā sistēmā reģistrēta lauksaimniecības mašīntraktora reģistrācijas datus. Vienlaikus paredzēts noteikt, ka Autotransporta direkcija pašpārvadājumu sertifikāta izsniegšanas procesā pārbauda autotransporta līdzekļa reģistrācijas informāciju ne tikai Transportlīdzekļu un to vadītāju valsts reģistrā, bet arī Traktortehnikas un tās vadītāju valsts informatīvajā sistēmā.
Informāciju par lauksaimniecības mašīntraktora valsts reģistrācijas numuru un reģistrācijas apliecības numuru Autotransporta direkcija iegūst no Valsts tehniskās uzraudzības aģentūras traktortehnikas un tās vadītāju valsts informatīvās sistēmas, pamatojoties uz sadarbības līgumu, kas noslēgts starp abām iestādēm.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Saskaņā ar Ministru kabineta 2024. gada 15. oktobra noteikumu Nr. 639 "Sabiedrības līdzdalības kārtība attīstības plānošanas procesā" 4. punktu sabiedrības līdzdalība īstenojama tādu attīstības plānošanas dokumentu, tiesību aktu projektu un citu sabiedrībai nozīmīgu iniciatīvu izstrādē, kad tiek būtiski mainīts esošais regulējums, ieviestas jaunas politikas iniciatīvas, īstenotas reformas vai plānotas publiskā finansējuma prioritātes.
Sabiedrības līdzdalība šā tiesību akta projekta izstrādē nav piemērojama, jo noteikumu projekts pēc būtības neievieš jaunu regulējumu, nemaina kravas pašpārvadājumu veikšanas nosacījumus un neparedz jaunas tiesības vai pienākumus personām.
Ar grozījumiem Ministru kabineta noteikumos Nr. 607 tiek izdarīti tehniska rakstura precizējumi, papildinot atsauces uz datu avotiem un dodot informācijas pārbaudes iespēju ne tikai Transportlīdzekļu un to vadītāju valsts reģistrā, bet arī Traktortehnikas un tās vadītāju valsts informatīvajā sistēmā. Grozījumu mērķis ir nodrošināt Ceļu satiksmes likuma 35.1 panta praktisku piemērošanu attiecībā uz kravas pārvadājumos izmantotajiem lauksaimniecības mašīntraktoriem un jau pieņemtā regulējuma īstenošanu.
Noteikumu projekts ir saistīts ar informācijas apmaiņas un datu pārbaudes procesa pilnveidošanu starp valsts sabiedrību ar ierobežotu atbildību "Autotransporta direkcija" un Valsts tehniskās uzraudzības aģentūru, neradot jaunu politikas iniciatīvu, neparedzot reformas un nemainot pašpārvadājumu regulējumu pēc būtības.
Tā kā grozījumi neskar sabiedrību kopumā, ir vērsti uz jau pieņemta regulējuma ieviešanu un paredz administratīvi tehniskus precizējumus, projekta izstrādē nav piemērojama sabiedrības līdzdalības kārtība.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
VSIA "Autotransporta direkcija"
Valsts Tehniskās uzraudzības aģentūra
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
Projekta izpildē iesaistītās institūcijas informācijas apmaiņu realizēs esošā finansējuma ietvaros.
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

